Oficialusis leidinys L 117 , 03/05/1984 p. 0016 - 0017

specialusis leidimas suomių kalba: skyrius 2 tomas 4 p. 0032

specialusis leidimas ispanų kalba: skyrius 02 tomas 10 p. 0221

specialusis leidimas švedų kalba: skyrius 2 tomas 4 p. 0032

specialusis leidimas portugalų kalba skyrius 02 tomas 10 p. 0221



Komisijos reglamentas (EEB) Nr. 1218/84 1984 m. balandžio 30 d. dėl prekių klasifikavimo Bendrojo muitų tarifo pozicijos 39.07 B subpozicijos V punkto d papunktyje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Graikijos stojimo aktu, ypač į jo 3 straipsnį, kadangi, siekiant užtikrinti, kad būtų vienodai taikoma Bendrojo muitų tarifo nomenklatūra, būtina nustatyti prausyklių, kurių 30 % sudaro dirbtiniai plastikai (stirenu apdorota poliesterio derva) ir maždaug 70 % – užpildas (dažniausiai silikatų) ir kurių darbinis paviršius yra padengtas apie 0,2 mm storio skaidria plastiko medžiaga (stirenu apdorota poliesterio derva), tarifinio klasifikavimo nuostatas; kadangi Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 1018/84 [3], priede pateikiamo Bendrojo muitų tarifo 39.07 pozicija yra susijusi su gaminiais, pagamintais iš 39.01 ir 39.06 pozicijose aprašytų medžiagų, o 68.11 pozicija yra susijusi su armuoto arba nearmuoto betono arba betono ir dirbtinio akmens gaminiais (įskaitant su cementu sumaišytą skaldytą marmurą); kadangi į abi šias pozicijas galima atsižvelgti klasifikuojant šiuos gaminius; kadangi šias prausykles, kurios turėtų būti klasifikuojamos vadovaujantis Bendrojo muitų tarifo nomenklatūros aiškinimo 3 bendrosios taisyklės b dalimi, atsižvelgiant į jų išorę ir sudedamąsias medžiagas, galima prilyginti gaminiams, kurių maždaug 33 % masės iš esmės sudaro polimetilmetakrilatas, o maždaug 66 % – aliuminio hidroksidas – medžiagos, kurios Muitinių bendradarbiavimo tarybos (1981 m. lapkričio mėnesį įvykusiame 47-ajame posėdyje) ir Europos Bendrijų Teisingumo Teismo (byla 234/82) buvo įrašytos į 39 skirsnį [4]; kadangi, be to, silikatai šiame gaminyje naudojami tik kaip užpildas; kadangi dirbtinio plastiko medžiaga naudojama ne tik kaip "rišamoji medžiaga" tokia prasme, kaip vartojama 68.11. pozicijoje, bet ir darbiniam paviršiui dengti, ir kadangi, atsižvelgiant į tai, kaip ji naudojama, yra svarbiausia sudedamoji prausyklių medžiaga, suteikianti joms esmines savybes; kadangi todėl šios prausyklės klasifikuojamos 39.07. pozicijoje; kadangi, atsižvelgiant į jų sudėtį, jos turi būti klasifikuojamos 39.07. pozicijos B subpozicijos V punkto d dalyje; kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Prausyklės, kurių 30 % sudaro dirbtiniai plastikai (stirenu apdorota poliesterio derva) ir 70 % – užpildas (dažniausiai silikatų) ir kurios yra padengtos skaidriu plastiku (apie 0,2 mm storio stirenu apdorota poliesterio derva, kuria yra dengtas darbinis paviršius), klasifikuojamos Bendrajame muitų tarife taip: 39.07 Iš pozicijose Nr. 39.01 ir 39.06 aprašytų medžiagų pagaminti gaminiai: B. Kiti: V. Pagaminti iš kitų medžiagų d) Kiti. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1984 m. balandžio 30 d. Komisijos vardu Karl-Heinz Narjes Komisijos narys [1] OL L 14, 1969 1 21, p. 1. [2] OL L 172, 1968 7 22, p. 1. [3] OL L 107, 1984 4 19, p. 1. [4] OL C 295, 1982 11 11, p. 6. --------------------------------------------------